Video Caz misterios în Cluj-Napoca. Un bărbat a fost filmat în timp ce sărea de la un balcon la altul, strigând ajutor în italiană
Un bărbat, italian se pare, a fost filmat în timp ce sare dintr-un balcon în altul, la peste 10 metri înălţime, şi ţipă după ajutor. Din imagini se observă că individul are un comportament cel puţin haotic, în timp ce încearcă să îşi păstreze echilibrul pe marginea îngustă de la etajul 3 al blocului.
"Nimeni nu-și poate explica gestul bărbatului și nici comportamentul ciudat pe care l-a avut, însă polițiștii suspectează că se afla sub influența substanțelor interzise, motiv pentru care l-au dus la o clinică de psihiatrie, unde va fi testat. Totul s-a întâmpla cu puțin înainte de ora 8, în această dimineață. Individul a bătut la ușa unui apartament de la etajul al treilea, unde locuiește o femeie cu probleme de sănătate. Fără să știe cine e, îngrijitoarea ea i-a deschis ușa, iar bărbatul s-a năpustit peste cele două. Era agitat și striga mereu ajutor, însă în limba italiană. Mai apoi a ieșit prin geamul apartamentului pe fațada clădirii și pe o balustradă îngustă, de circa 20 de centimetri, a trecut de la un balcon la altul. Striga încontinuu după ajutor și cerea intervenția Poliției. Oamenii din zonă nu-l cunosc, dar se gândesc cu groază că putea să le facă orice. Individul s-a ales cu dosar penal pentru violare de domiciliu și lovire, pentru că a strâns-o de mâini pe proprietarea apartamentului în care a reușit să intre", a transmis reporterul Observator Alex Prunean.